CERTIFICAT

JORDI ESTEBAN ESPAÑOL, SECRETARI DE L’AJUNTAMENT DE COLLBATÓ, 

CERTIFICO: Que l’Ajuntament en Junta de Govern Local, en la sessió Ordinària número 43 celebrada el 20 de desembre de 2022, ha adoptat l’acord que diu textualment:

“EXPEDIENT 2022_3754. APROVACIÓ DEL PLA NORMATIU DE L’AJUNTAMENT DE COLLBATÓ PER A L’EXERCICI 2023

L'exercici de la potestat reglamentària correspon als òrgans de govern locals d'acord amb el previst a la Constitució, l'Estatut d'Autonomia i la Llei 7/1985, de 2 d'abril, reguladora de les Bases del Règim Local.

L'article 129 de la Llei 39/2015, d'1 d'octubre, del Procediment Administratiu Comú de les Administracions Públiques, imposa en l'exercici de la potestat reglamentària l'aplicació dels principis de bona regulació: necessitat, eficàcia, proporcionalitat, seguretat jurídica, transparència i eficiència.

L'article 62 de la Llei 19/2014, del 29 de desembre, de transparència, accés a la informació pública i bon govern, estableix principis generals per a la millora de la qualitat normativa.

Si bé les previsions de l’article 132 de la Llei 39/2015 d'1 d'octubre, del Procediment Administratiu Comú de les Administracions Públiques, cal modular-les d’acord amb la STC 55/2018, de 24 de maig de 2018, es considera una mesura de transparència, planificació i bon govern elaborar el present Pla Normatiu.

El Decret d’Alcaldia 153/2020, de 19 de febrer, estableix la delegació de competències atribuïdes a l’Alcaldia en favor de la Junta de Govern Local i l’acord anàleg del Ple de 8 de juliol de 2019.

D’acord amb el manifestat, es proposa a la Junta de Govern Local l’adopció dels següents:

ACORDS:

Primer.- Aprovar el Pla Normatiu de l’Ajuntament de Collbató per a l’exercici 2023, d’acord amb el següent:

Instrument normatiu	Tipus d’iniciativa	Finalitat	Responsable	Previsió d’aprovació	
Ordenança de Civisme i convivència	Modificació general de l’ordenança	Actualitzar la normativa vigent i clarificar el quadre sancionador	Seguretat	1 trimestre	
Ordenança de  Mobilitat 	Modificació puntual	Modificació i actualització normativa  	Seguretat	1 trimestre	
Ordenança Reguladora de la recollida i transport de residus municipals a Collbató	Actualització 	Actualització i modificació  per adaptar-la a la nova realitat del servei	Medi Ambient	3er / 4rt trimestre	

Addicionalment, s’incorporen al Pla Normatiu les iniciatives normatives que es produeixen ordinàriament i regular al llarg de tots els anys tals com les Bases d'execució del pressupost, Bases Reguladores, Plecs de clàusules de la contractació administrativa, Ordenances fiscals i de preus públics i instruments i normativa urbanística municipal.

El contingut del pla és una previsió no vinculant realitzada per les diverses àrees i seccions municipals i, per tant, podrien plantejar-se iniciatives normatives no previstes en ell, així com no executar-se la totalitat de les previstes.

Segon.- Publicar aquest acord a la seu electrònica de l’Ajuntament.”

En aplicació de l’article 19.5 de la Llei 40/2015, d’1 d’octubre, de Règim Jurídic del Sector Públic, es fa constar que el present certificat s’emet abans de l’aprovació de l’acta de la sessió ordinària celebrada el dia 20 de desembre de 2022.

I perquè consti als efectes escaients, lliuro aquesta certificació, a Collbató, a la data de la signatura electrònica.

El Secretari,
Jordi Esteban Español